સરવેમાં ભાગ લેનારા ૩૩ ટકા નિષ્ણતોના મતે સેન્સેક્સ નવા વર્ષમાં ૩૮,૦૦૦ની સપાટીએ પહોંચશે, જે વર્તમાન સ્તરથી ૧૧.૫૮ ટકાની વૃદ્ધિ દર્શાવે છે. લગભગ ૨૦ ટકાને સેન્સેક્સ ડિસેમ્બર ૨૦૧૮ સુધીમાં ૪૦,૦૦૦ના મથાળે પહોંચવાની શક્યતા છે. ટૂંકા ગાળામાં મોટા ભાગના મની મેનેજર્સને બજાર સુધારા તરફી રહેવાની ધારણા છે. ૫૩ ટકાએ બજેટ પહેલાં સેન્સેક્સ ૩૪,૦૦૦-૩૫,૦૦૦ની રેન્જમાં રહેવાનો મત વ્યક્ત કર્યો છે. ૩૫,૦૦૦ સુધીની વૃદ્ધિ વર્તમાન સ્તરથી ૨.૮ ટકાનો સુધારો સૂચવે છે.